标题：烟屿楼笔记
基本信息
清·徐时栋 著。
徐时栋，字定宇，一字同叔，号柳泉，鄞县人。道光二十六年（1846年）举人，后来，两次上北京会试，均不得志，从此便发愤读书。
生平酷爱读书，留意搜罗，建烟屿楼于月湖西，藏书6万卷(同治二年毁于火)。一生校勘文献甚多，尤致力地方文献，校刻宋元《四明六志》，考异订讹，著《四明六志校勘记》，使六志得以流传后世。又辑《四明旧志诗文钞》，著《烟屿楼文集》、《烟屿楼诗集》等。曾主四明文坛30余年，后起俊秀多出其门。同治七年(1868)，受聘主持鄞县志局，发凡起例，总持大纲。为利用自己藏书，次年移局于西门外新宅水北阁，并借阅城内卢址抱经楼、杭州丁丙八千卷楼的藏书千余种，仿照国史馆列传之例，注明入志资料出处，排比成文。越5年，病重将殁，执董沛手，以志局事郑重相委，不语私事。十三年志成，3年后刊行。性急公好义，设义庄，兴义学，资助修东津浮桥、建三桥碶闸等。水北阁在花池巷，为海曙区重点文物保护单位。今移建天一阁南园，成为中国方志珍藏馆。
卷一
蜀后主号炎兴，而晋武帝兴；唐殇帝号唐隆，而明皇立。而莫奇于宋钦宗号 
靖康，为十二月立康，果期年而高宗践阼矣。 
晋元帝建元永昌，郭景纯以为二日之象。齐废帝建元隆昌，史臣亦以为二日。 
明光宗曰泰昌，亦二日也。是年天启即继之。此皆以二日为二君也。而齐主延宗 
号德昌，则以十二月十四日建尊号。不间日而被围，经宿即败。识者以为德昌者， 
仅得二日耳。二日之谶同而解则异。 
晋安帝大亨，为一人二月了。齐文宣天保，为一大人只十。宋太宗太平，为 
一人六十，卒此年号之奇应者。侯景二字，为小人一百日天子。李顺二字为一百 
八日川，此姓名之奇应者。 
梁侯景废简文帝，而立豫章王，改元天正。事在大宝二年。大宝三年，武陵 
王僭帝位于蜀。亦改元天正，固不知豫章之改元而与之暗合者也。识者谓天为二 
人，正为一止，后二人各一年而止。金大定间，辽人耶律窝干称帝，临潢伪号天 
正，亦一年而灭。我朝顺治五年，东明土贼伪称年号，亦曰天正，亦一年而灭。 
异哉！ 
《隋书·五行志》多言离合年号之字，便成谶文。周高祖改元宣政，谓是宇 
文亡日；周静帝改元大象，谓是天子冢。齐后主改元隆化，谓降死。随炀帝改元 
大业，谓是大苦来此，与后人拆字象义无别，而皆得奇验。 
黄巢尝试进士，不第而作乱。故其人知文。其自陈符命，谓唐家建元广明， 
唐字去丑口而安黄。天意令黄在唐下，乃黄家日月也。 
石晋少帝号开运，而降契丹；后梁帝号广运，而人于隋。识者谓运字是军走， 
故其君皆为军所走也。考年号用运字者绝少。宋时吴曦、李顺两反贼，一僭号曰 
转运，一曰应运，后皆伏诛。此字真不吉祥耶！ 
吾前言，以运字为年号之不吉。今又考，北汉刘继元亦建元广运，而后降于 
宋。惟夏赵元昊两用运字，独不至走降失国。元昊始改元开运，逾月有告以石晋 
败亡年号者，乃改广运，而不知广运亦后梁败亡年号也。然卒无恙。 
吾乡，古越地也。其山、镇曰会稽。《吕览·有始篇》：“土有九山，其九 
山以会稽为称首。”又《上德篇》：“太华之高，会稽之险。”注：“会稽山名， 
在吴郡。”按：今会稽山无甚险阻。而吕氏云云，若天下山险，无过此者。盖当 
时地在海滨，多巨浸。其险在风浪舟楫间，不在山林跋涉也。今则皆桑田矣，故 
不复见有所谓险者。 
《吕览·贵生篇》：“越人三世杀其君，王子搜患之，逃乎丹穴。”按：四 
明称丹山，其来已久。所谓丹穴者，岂即丹山耶？ 
明州，在宋佳郡也。东坡乞守之，不得。其《与子丰正字札》云：“外郡虽 
粗俗，然每日惟早衙，一时辰许纷纷，余萧然，皆我有也。四明既不得，欲且徐 
乞淮浙一郡。”又朱子状陈正献俊卿云：“正献求去，上手札留之。公请不已。 
上曰：‘卿必欲去，朕当勉从。然亦且在四明，或平江，一两月复来可也。’公 
以平江繁剧，辞。上使自择两浙近地。公因以四明为请。上乃许之。然正献卒。 
亦不果来。” 
高宇泰《敬止录》中载：魏岘《蒋山龙潭庙记》署衔称新吉州，而家居不赴 
任。余尝疑之。及阅《袁?斋集》称：“曾大父被命守泗，待次于家。”始知宋 
时，虽除某州，而原官固未去任，被新命者在家待之也。 
海中小山，隐于水中不可见者，谓之礁。海舶最畏之。先大夫尝于蛟门外， 
夏太婆礁上，立大木，以为舟人指南。前年，余作先传，述其事。遍考字书，无 
礁字。遂以吾乡常写字写作礁。后见吴莱《甬东山水古迹记》云：“一撞?焦石， 
舟且靡解，不可支持。”似礁字实当作?焦。班固《东都赋》：“别风?焦?。” 
左思《吴都赋》：“陵绝???焦。”皆训高貌。又《广韵》：“山巅曰?焦。” 
与山椒之椒相通。是其义，皆与隐于水中相反。而礁字则始自宋元地志。今则省 
府州县之志，以至官府文移，民间笔札，无不作礁者。然则吴记，偶然一见，不 
可以为训也。 
古人有?具字，无?霸字。今官文无不作?霸。且以此字为州县名。则版图 
所掌，不可改也。吾乡又以土石障水时，其启闭而放纳之者，谓之?契。此字为 
鄞人所独。非特字书无之，即他乡亦寡有者。然已见之曾子固文中。宋后字书不 
为收入疏矣。又如礁字已见宋元志乘，则亦应收入者也。 
四明世家，莫古于虞氏，而史以为余姚人。按虞氏世居慈溪之鸣鹤场，即所 
谓山北者。《水经·沔水注》云：“江水又东迳赭山南。”虞翻尝登此山西望， 
诫子孙：“可居江北，世有禄位。居江南则不昌。”然住江北者，相继代兴；时 
在江南者，辄多沦替。仲翔之言为有徵矣。盖仲翔所云江北，即今山北。其地虞 
氏古迹甚多。 
乡村间，老翁小儿，并有“罗隐秀才，出口成谶”之语。始以为吾乡俚语耳。 
壮游四方，则大江以南，时有此言。又阅诸郡县志，凡横目二足之徒，所秉笔者， 
辄复阑入山川古迹间。可笑也。近阅《宣州志·古迹中》一条云：“金鸡山，在 
建德寺草堂之北。罗隐过此，戏题曰：‘金鸡不向五更啼。’遂迸裂，有鸡飞鸣 
而去。”云云。谬妄如此，亦俨然著书立说，可谓不知廉耻羞恶者矣。 
《宋诗纪事》载苗时中里贯，云甬上人。于是吾乡袁陶轩徵君钧，郑三云同 
知辰，摭拾《四明诗》，并据收之。吾谓此大误。《宋史》明称，时中其先自壶 
关徙宿州。则时中为宿州人。而桂胜中载时中磨崖诗刻，自署甬上者，以甬桥为 
宿州掌故也。《旧唐书·文宗纪》云：“太和七年三月，复于?甬桥置宿州。” 
?甬桥即甬桥。通鉴正作甬，其为宿之甬上无疑。且此二字非郡非邑，何得以史 
传明有里贯之人，漫不考索，遽据其人偶然题署，便当邑里耶？又且临桂县中， 
苗子居题名不一，雉山及龙隐岩题甬上，叠采山则题符离，白龙洞又题上党。然 
则子居实宿之符离人。甬上为县之名胜。而上党则先世郡望耳。吾乡先辈，数里 
中人物，从未及子居者，以正史列传中人物，不应姓氏冷落也。又且甬东，及甬 
句东，及句甬，见诸经传杂史，其称最古。若题名署甬上，则始自明人。宋元人 
皆署四明，无署甬上者。孙威敏新治“甬上居间，逸安暮齿”之句，亦是偶然见 
之歌咏耳。 
《锦绣万花谷前集》引孙仲益尺牍云：“四明二湖之胜，而新筑领其要。” 
顷见《曾南丰集》记广德湖，俗所谓莺ㄕ者，今垦而为田矣。云云。按此牍不知 
与何人。所谓新筑者，指所与牍人之居耶？抑自谓耶？仲益似未尝居四明也。 
雍正间，李敏达公卫，巡抚浙江。严檄鄞县撤毁王荆公祠。不知何以至今其 
庙无恙。且荆公祠在鄞者，非一处。愚谓荆公在朝，误国罪不胜言。而令鄞时， 
则惠政甚多，于吾乡水利尤极整顿。故他处庙可废，而鄞庙独不可毁。此亦改祀 
于乡之意也。 
《荆楚岁时记》所列风俗，多有与吾乡同者。如正月一日，鸡鸣而起，先于 
庭前爆竹，以辟山魈。五月五日，采艾为人悬门户上，以禳毒气。又于是日取鸲 
鹆，教之语。七月十五日，僧尼道俗悉营盆，供诸佛。注引《盂兰盆经》目连救 
母事。正月十五夕，迎紫姑，以卜将来蚕桑，并占众事。注引刘敬叔《异苑》云， 
捉之觉重，是神来也。岁暮留宿岁饭，以及五月禁作诸事，十二月祭灶神等语， 
并与今大同小异。 
《岁时记》云，岁暮留宿岁饭，至新年十二日，则弃之街衢，以为去故纳新 
也。按此风大恶。稼穑惟宝，忍弃之耶？今北方亦不甚爱惜饭米，食余每任意倾 
弃之。吾乡人惜饭与惜字等。饭碎落地，小儿亦知拾取。若见粒米狼戾，辄谓其 
家不祥也。除日亦为宿岁饭，取米蒸之，摊令略燥，名曰饭富。富字取美名，其 
实盖是饭脯。以干饭比之干肉耳。新岁朔日，以后十余日不复煮米作饭，即以饭 
富入水，下釜中为食。俟饭富食尽，始依常煮生米也。 
周处《风土记》云，蜀之风俗，岁晚相与馈问，谓之馈岁。酒食相邀，为别 
岁。至除夕，达旦不眠，谓之守岁。又云除夜祭其先，竣事长幼聚饮，祝颂而散， 
谓之分岁。《东京梦华录》亦云，士庶之家，围炉团坐，达旦不寐，谓之守岁。 
按别岁即是分岁。记坡老有此三岁诗。吾乡近时风俗略同，馈岁之典，无家不有。 
合午日九日谓之三节。酒食相邀，谓之吃分岁酒。士庶家多以来岁相邀，作新年 
饭。而分岁酒则市肆多有之。守岁惟前辈盛行，近稍寥寥。谚曰：“是夕不眠， 
是修来生爹娘完全。”故俗谓：“彻夜不寐，为修爹娘完全。”不必除夕也。盖 
前辈守岁之夜，遇有父母无故者，辄以完全相夸尚。后乃误守为修矣。 
《旧唐书·明皇纪》：“开元二十六年二月甲辰，禁火寒食。以鸡卵相馈送。” 
《荆楚岁时记》云：“寒食禁火三日，造饧、大麦粥、斗鸡、镂鸡子、斗鸡子。” 
又薛能《晚春诗》云：“镂成鸡卵有秋千。”题为“晚春”，是亦寒食故事也。 
五月五日，以艾为旗，以蒜头为锤，以菖蒲为剑，合面缚之，悬门户上，此 
吾乡风俗也。日久飘落，即弃之。古人采艾，则以为药。《岁时记》注云：“宗 
则，字文度。常以五月五日，鸡未鸣时，采艾见似人处，揽而取之，用灸有验” 
是也。《岁时记》“五月五日，取鸲鹆教之”语注谓：“此月鸲鹆子，毛羽新成， 
俗好登巢取养之，以教其语也。”按：此注未得其趣，今俗以午日，翦鸲鹆舌， 
照之以镜，背作人语。鸟，疑是镜中之鸟所语，乃肯从而学之也。是午日为始教 
语之日，非取鸟之日耳。 
《岁时记》云：“夏至节，日食粽。”注云：“周处谓为角黍。”盖《风土 
记》中语。今俗以五月五日、九月九日、食之前数日，亲友以相馈遗，谓之端午 
粽、重阳粽也。 
五月多禁忌。凡娶妇、迁居、及一切造作，非不得已，皆避之。此甚无谓者， 
而相沿则久矣。《荆楚岁时记》云：“五月俗称恶月，多禁忌：曝床、荐席、及 
忌盖屋。”注引《异苑》云：“新野庾实，尝以五月曝席，忽见一小儿死在席上， 
俄失之。其后实子遂亡。或始此。”余谓此注颇奇。庾实之子将亡，而妖兆先见。 
此事理所恒有者。而即以此故，能禁天下人之曝席。则将以子胥之沈江，而五月 
忌汲水；以田文之见弃，而五月忌产于矣。古来不幸之事，无月无之，从此将无 
月不禁忌矣。况云忌盖屋者，又始于何事耶？ 
纸绘灶神，以除夕供灶上，谓之灶君。岁时献新，焚香拜之。十二月二十三 
日，谓是灶神上天日。陈饼糕、饧饣唐祭之，束草为马，列刍豆马前，祭毕，则 
揭像并马焚之。曰：“灶君上天奏事，七日始回来也”。至除夕，乃别供新者。 
南中风俗，大略如此。《荆楚岁时记》，十二月八日为腊日。其日并以豚酒祭灶 
神。又汉阴子方腊日见灶神，以黄犬祭之，谓为黄羊。阴氏世蒙其福。俗人竞尚， 
以此故也。则是古人并以八日，今以二十三日，不知何时所改。俗谓灶神不食酒 
肉，故吾乡祀灶，率以蔬果。然宗懔谓用豚酒，子方乃以黄犬。又世称醉司命日。 
而吾乡独尔者，盖先辈俭朴遗风耳。 
明人作《遇灶神记》，谓神张姓。许慎《五经异义》云：“颛顼有子，曰黎。 
为祝融火正。祝融为灶神。姓苏名吉利。妇姓王名搏颊。”夫以颛顼之子与妇， 
而能姓苏姓王，非天下之至奇者乎？俞净意《遇灶神记》云，神姓张氏，似亦有 
本。《酉阳杂俎》曰：“灶神名隗，又姓张，名单。夫人字卿忌。有六女，皆名 
察洽。其属神，有天帝娇孙、天帝大夫、天帝都尉、天帝长兄、硎上童子、突上 
紫官君、太和君、玉池夫人等。”大约道家诞妄之语，莫可究诘。一曰灶神名壤 
子。《杂五行书》则谓灶神名禅，字子郭。衣黄衣。司马彪又谓著赤衣，状如美 
女。又《庄子》曰：“灶有髻。”司马彪谓髻是灶神。则灶神又名髻矣。然媚灶 
见《论语》；祭灶，见《礼记》；梦见灶君见《国策》。其神实为七祀之一。至 
李少君，以祠灶见武帝。于是灶为祈福之祀。其谓上天白人罪过，实始《淮南万 
毕术》。云灶神晦日归天，白人罪。《万毕术》已亡。多见引《太平御览》中。 
而陆龟蒙《祀灶解》亦曰：“灶鬼以时录人罪过，上白天。当祀之以祈福祥也。” 
世俗祭祀，以束草置地上，而酒沃之，谓之灌。此亦有本。《周礼·甸师》 
云：“祭祀供萧茅。”郑兴云：“萧字或为茜，茜读为缩。束茅立之，祭前酒沃 
其上。酒渗下，若神饮之，故谓之缩。”愚按其义恐不必如此，而其仪则古今同 
也。又按杜解《左传》即用郑说。 
世俗祭神，必有神马。祭毕，并楮币焚之。焚时必用爆竹。大者三，小者累 
累如贯珠。或五百，或一千。此风吾家无有。昔先大夫常谓：“神马中皆诸神状 
貌，既焚以后，未知飘落何所，不已亵乎？至爆竹，古人用之以辟山魈、恶鬼。 
今光天化日之下，焉有鬼魅？且火星飞散，或偶入柴草中，不更惹事耶？” 
纸绘神像多作骑马状。板印出售谓之神马，或曰纸马。谓神乘马自空来降， 
故曰神马耳。吾乡有阮姓者，好作聪明，尝开设纸?铺，于招牌上以己意改神马 
为神模，以为模者象也。俗以音近，误模为马耳。一时不学者，从而效之。每见 
社会簿中，多写神模。其村妄可笑。神模二字，本自有之。王勃《善寂寺碑》： 
“仙宫之妙匠可寻，卢舍之神模不坠。”李邕《石赋》：“鄙宋缄之谬识，嘉禹 
凿之神模。”后周杜良文：“日往月来，就神圣之模。”凡如此等，可解作神像 
也耶！若马字，则古人记神降，多云骑马。《九歌·湘夫人》云：“朝驰余马兮 
江皋。”又《东君》云：“抚余马兮安驱？”又《国殇》云：“霾两轮兮絷四马。” 
社公马，见《后汉书·费长房传》。而泥马、茅马、刍马之属，后人象之，以迎 
送神者。且有见之纪载者。《辇下岁时记》云：“都人年夜备酒果送神，贴灶马 
于灶上，以酒糖抹于灶门之上，谓之醉司命。”灶马即是纸画灶神。正俗所谓灶 
君纸马者。然则“神马”二字，典核如此。吾友王稽云，世浚雅人也，尝写神模 
字，故详言之。 
吾乡祭神，遇事稍大者，于神筵之旁，别设一筵。其仪物减等，以享神之从 
者，名曰下马。谓神马中之下焉者耳。吾尝以此诘友人：“彼晓晓然以神马谓神 
模者，不识可呼下马为下模否？”皆大笑。社无屋。今官府遇祭社之日，率以帐 
幕架坛上耳。《荆楚岁时记》称：“社日四邻并会，为屋于树下，先祭神，然后 
飨其胙。”据此，是古人祭社，先期为屋于社上，以蔽风雨也。又按：据此，是 
晋时仍用周秦以来旧礼。一变而尽作庙殿为境神，竟不知其何时改变也。吾乡私 
社，惟丁湾一社，巍然独存。土人不知，呼为缸盖庙。或复疑是野鬼遗火之类。 
盖社礼之废久矣，余作《丁湾里社碑》，慨乎言之。嘉兴冯柳东师登府，谓有功 
世道之文。金华施北林□□谓是经术文字。顾世俗沿习久长，焉得知？礼教之君 
子，相与考究，而更正之也。 
唐韩?，为子路后身（见《神仙感遇集》）。宋王沂公，为曾子后身。圣门 
高弟，亦受轮回耶？诞妄殊不足诘。明人有陈士元者，颇事著书，有《孟子杂记》 
一书，其自叙谓是孟子后身。述妖梦，及释奠至孟子前而烛灭，是年罢官，以为 
后身之证。可谓慢侮圣贤之甚者矣！ 
死而为神，古多有之。赵宋说部，纪载尤多。如吕诲为上帝司纠；石曼卿、 
丁度皆为芙蓉馆主；王平甫为灵芝宫仙官；许收为北斗君；陈康伯为北斗主簿； 
欧阳仲纯为长白山主；庞籍为王屋山道君；刘沆为九江真人。又庞、刘二相与吕 
夷简、李迪、富弼同一堂为五相（富郑公为昆仑真人，见古称号。李迪文定，吕 
夷简文靖，丁度文简，富弼文忠，庞籍庄敏）。清燕堂寇莱公准为浮提王；田画， 
字丞君，为淮阳上神。又《宾退录》载：“陈伯修师锡将殁，梦上帝命进平生所 
上章疏，披览甚喜，谕曰：‘已于第六等授卿官。’下殿谢恩而寤。告其子曰： 
‘丰相之临终，得梦亦如是。’”是则丰清敏公稷，亦死而为神矣。”以清敏正 
直，自应为神。特其事未有纪之者，仅见陈语。竟不知其为何神也。 
先府君家教，不许妇女入寺院烧香念佛。常曰：“少年妇人入寺门，此与倚 
门卖笑者相去几何哉？”近时，大家士族，无不纵其家室拜经礼忏。风俗之坏， 
深可痛悯。宋臣朱光庭《请戒约传习异端疏》有曰：“乞今后，应士大夫与民庶 
之家妇女，并不得入寺门，明立之禁。”呜呼！此非儒生之迂论，乃风教之大防 
也。咸丰十年春，粤寇犯浙，杀掠甚惨。先是俗以二月十九日为观音大土诞日， 
凡杭州以至外省郡县妇女，至天竺烧香者至无万数。而是日粤寇猝至，尽被淫杀， 
或遂掳掠以去。号哭震天，尸血载路。呜呼！劫数之来，或非人力所能挽。而以 
深闺士女，无故出受其祸，此岂可诿诸气数者乎！记余少时，闻有妇女数千人， 
至普陀烧香。而海盗蔡牵猝至，淫掠甚夥。又闻某年间，猝遇风飓，沉溺妇女烧 
香船楫无数。覆辙多不胜纪。而愚夫愚妇，至死不悟。可哀也夫！ 
鄞东灵峰山，有葛仙翁祠。相传四月十日，其生日也。妇女往拜而买其度牒 
者，无虑数万人。且有谚云：“有人拜我生，送银一万两。”谓买其一牒，可当 
冥财万贯也。故贪痴婆子，以至少小闺女，奔走跋涉，较之请买他牒，尤为狂惑。 
吾姊适李氏者，少年守节，上事翁姑，下抚所后子，至成立，生平未尝不佞佛。 
然茹素诵经，自在斗室中，不轻出也。尝笑谓诸妇曰：“佛戒贪妄，今以数文钱 
而思一万两银之暴富，何贪如之！神仙纵不可知，顾安所得几万万银岁作拜生钱 
（此三字亦吾乡俗语）而用之不竭哉？此而可信，何妄如之！”葛牒谓之灵峰牒， 
每岁卖牒钱至数千金。地方无赖，衙门胥吏，往与和尚瓜分之。既而海寇思夺其 
利，往劫牒钱，互相攻击，遂尽焚其宫观梵宇。于是僧人不能重建，搭草屋一间， 
届期又复卖牒。而愚夫妇往者，仍复不少。灰烬瓦砾中，匍匐泥首，珍重买一牒， 
以去光景，真不值一笑也（僧云：信男信女，能于瓦砾中虔诚往拜者，则功德倍 
于他时。以是愚夫妇惑之益甚）。 
僧道愚惑平民，无论天神地?，皆有生日。乃至日月，亦有生日。称日谓之 
太阳星君；称月谓之太阴星君。明明日月也，再称之以星，庸妄如此！吾见省颁 
官历，本以十一月十九日，为太阳星君诞日。日之始生，必于十一月十九日！真 
是无理可诘者！而吾乡乃独以三月十九日，为太阳生日。妇女至太阳殿中烧香、 
请牒，此固念佛陋习之一端，无足深责。特其必以三月十九日为太阳生日者，我 
仪图之，盖有故事焉。国家定鼎之初，吾乡遗老，最盛感怀故国，每以庄烈帝死 
社稷之日，私设野祭，相聚拜献。而事关禁忌，不敢明言，于是姑妄言之曰： 
“此太阳生日之日也。”日以当君托生日，以代忌日。盖此日未必不召僧道为之 
追荐，青词黄疏中，亦必托之太阳，以愚僧道。彼僧道者，以其言出自士大夫之 
口，深信而不惑。至于遗老既尽，野祭无人，而僧道反援为故事，岁以为常。妇 
女无知，相沿成俗。此太阳生日所以不十一月十九日，而独三月十九日之故也。 
以遗民《黍离》《麦秀》之悲，转为僧道惑众敛钱之助，末流可痛恨，而其初事 
甚可感念者矣。 
内典宜于山林隐逸。其文字别具一种清空兀?之气。天地之大，何所不有？ 
听其存留而已，不必废斥也。其教人悔误，亦自具一片婆心。为后世恶俗禅林败 
坏本旨，遂令儒者疾之已甚耳。惟以帝王之尊，不务政教，而崇奉佛法，至于迎 
佛骨、供舍利、兴建一切、舍身为弟子，则为天下之害甚大。佛苟在世，必不愿 
其出此。 
吾不佞佛，而颇喜其文字。每欲稍事观览，而至今未读也。少时常读《心经》 
及《金刚经》。盖《金刚经》是《心经》之传说耳。亦见《心经注释》数家，余 
辄谓其多谬。偶与友人论其章句，如云：“依般若波罗蜜多，故心无?碍。无? 
碍故无有恐怖、远离、颠倒、梦想究竟。涅?三世诸佛。依般若波罗蜜多，故得 
阿耨多罗三藐三菩提。”云云。注家并以梦想字属上，颠倒为句。究竟字属下涅 
?三世诸佛为句。余谓非也。此经大旨，劝人依般若波罗蜜多，故云能依此则此 
心可无?碍，此心能无?碍，故无有恐怖（一）、远离（二）、颠倒（三）、梦 
想究竟（四）诸境。非特学者能依此有如是功效。即昔者涅?三世诸佛，亦以依 
此，故得阿耨多罗三藐三菩提也。然则梦想究竟四字，自为句。不得分属之上下 
文也。盖既事之后，则心由境迁。而未事之先，则境由心造。所说四境，皆吾心 
意中自造之境，忽而恐怖，忽而远离。远离者，《孟子》所谓放心。《大学》所 
谓心不在焉者也，忽而颠倒。颠倒者，妄念也，恶念也，忽而梦想究竟。梦想究 
竟者，凡常人闲居时，夜卧时，无论未事、当事、既事，无不坐此四字也。苟能 
心无?碍，则心地清净，一片光明。犹吾儒当意诚心正之时。焉得尚有此等心境 
乎！“梦想究竟”四字最妙，吾最爱之。以为状尽世人心境。无论富贵贫贱，君 
子、小人，无日无夜皆有究竟之梦想，奈何割裂分散之，使失却妙谛耶！特地拈 
出，亦足自警。
卷二
《锦绣万花谷·翰苑门·著撰文名条》云：“五品以上曰诏，六品以下曰敕。 
“按今制五品以上曰诰命，六品以下曰敕命。唐武后名?，音照，改诏为制，旋 
复故称。南宋史嵩之作相时，以家讳改诏曰诰。此事想犹沿之耶？圣朝孝治天下， 
封生赠死，准其推?，可谓仁至义尽，毫发无遗憾矣。惟有不可解者，诰敕命词 
但论品级，不分职掌、科第。至于状元荣贵异常，而一旦封赠先世，则其命词与 
出数百金六品赀郎，丝毫无别。又且封赠母氏，无论前母、后母、嫡母、庶母， 
同是此词，一无区别。如后母子之于前母，代世迥隔，毫不相属，而制词盛称其 
鞠育劬劳。恐九原有知，受之而不安也。翰林最多冗员。院中无甚公事，曷不使 
分晰拟作，而教习大员删润之，以为定制乎？惜不闻言官入告之也。又卑品封赠 
一代，例准其本身应得诰敕，封赠祖父母。尤卑者无封赠，亦准其以本身应得敕 
命，?封父母。又如伯叔诸兄，舅父母、外祖父母、妻父母皆准以本身?封。真 
是曲体下情，广推恩典。愚谓当立条例，凡本身应得恩典，原准?封旁支，以至 
姻亲。然凡例无封赠者，或父母尚未?封，例封一代者，或祖父母尚未?封，出 
为人后者，或本生父母尚未?封，其应得恩典，皆不准其先?旁支，与其姻亲。 
俟父母、祖父母、本生父母既得封赠，始准随意陈请。似亦教孝之一端也。又凡 
?封祖父母者，或遇其曾祖父母在堂，似当移其父母封典，?封曾祖父母。?封 
父母者，或遇其祖父母或曾祖父母在堂，似当移其本身封典?封最高一代之人。 
盖高年在堂，依然白丁，而子孙则并受国恩，峨冠博带，似于圣朝教孝之义尚或 
未尽也。若其人本有官爵，不在此例。 
侯死，子复为列侯，则其母称太夫人。此古法也。父亡，而母以子官受封典， 
则加太字。此今制也。近有?绅家，父在，而其母以子故受封，署衔必欲加太字。 
或与之争，则曰：“岂有因子封而可无太字者？”时余方病中，遣人晓之，始去 
太字。余谓此不必详引博考也。礼缘义生，王道不外人情。凡云太者，尊称也。 
家无二尊，岂有其夫或其姑犹在堂，而可凌越而妄自尊大之理？故既死，即无太 
字。犹子为天子，母曰皇太后。至于既崩，即去太字，曰某皇后以入庙?主先帝。 
固在也，上下大小虽迥然殊制，而其义则要自一贯。 
古人称公子、公孙、王子、王孙。是谓其人乃公之子，公之孙，王之子，王 
之孙也。然人之称王孙公子者，则其例如豪宗华胄，令子文孙，贵介弟之属矣。 
余谓此风实辟。自左氏之女公子，若依古人常例。当云公女。或公子，或公女子。 
不当云女公子也。 
《三国志·袁绍传》注引《汉晋春秋》载，审配与袁谭书曰：“先公废黜将 
军，以续贤兄立我将军，以为适嗣。先公谓将军为兄子，将军谓先公为叔父。” 
此本生父母不得称父母之证。程子曰：“为人后者，谓其所后为父母，谓其所生 
为伯叔父母。此天地之大义，生人之大伦，百世不可变易也。”又楼钥《攻?鬼 
集承议郎孙君墓志》述其父雪斋，自志云：“余祖生四子，次为十三伯父，次先 
考十七府君。余实十三伯父之子，命以为先考嗣。七岁闻本生伯母及先考之讣。” 
云云，是虽著本生而仍称伯母也。今人云，本生父本生母亦误。 
今人称其祖先，无论仕隐，皆曰公。乃至称帝王亦公之。如吾徐祖偃王，俗 
称偃王公。赵祖宋太祖，则曰太祖公。是降尊而卑矣。余每笑之。后见《晋书· 
夏统传》，统作慕歌，歌大禹功德。以己夏姓祖大禹，直称禹为先公。如曰： 
“先公雅寓稽山，朝会万国。”是也。然则俗称亦是古法，未可厚非之也。 
古人纪世，数其始，连身数之。其后，离身数之。自上而下，以始祖之孙为 
三世祖。自后而前，以曾祖之父为五世祖。是皆连身数之者也。后世或于曾祖之 
曾祖自称六世孙。称曾祖之父为四世祖。是皆离身数之者也。文章家二例互用。 
阅者或不知其所用何例，遂至颠倒其世次。亦恨事也。或问究竟当用何例，余谓 
必当连身数之。古人纪世次之文，于史有之。而经无明文，然例有可旁推者。 
《尚书》纪日，凡称几日，必连本日数之。如曰丙午，越三日戊申；乙卯，越三 
日丁巳；戊午，越七日甲子；丁卯，越七日癸酉，无不连前所纪之日合之后所纪 
之日以成数者。今用其例，以纪世数。如曰某甲越三世，某丙；某丁传七世，至 
某癸。至当不易，无可疑者。梁玉绳瞥记云：“古人数世次，有连身、离身二法。 
而连身数者为多。”云云。然其下证引于连身数，仅引《后汉书·蔡邕传》一证， 
于离身数，则引颜鲁公《郭揆神道碑》、《欧阳?隹神道碑》、《殷践猷墓碣》、 
及昌黎《薛戎墓志》、及柳州《表父神道》、及香山《李绅家庙碑》、《元微之 
墓志》、《裴夫人李氏墓志》、及元微之《韦母段氏墓志》、及宋子京《贾令公 
墓志》、及韩元吉《李文渊墓碑》。然则其前所云连身数为多者，连乃离之讹也。 
故末引南雷之言云：“数世以离身为是。”而己断之曰：“史书中二法并用，可 
不拘也。”愚谓皆非也，必当连身数之。 
古人文章，必有所本。《史记》叙先世，往往逆推而上，云父曰某，母曰某 
氏。某之父曰某，母曰某氏。此法最古，本之《尔雅》者也。释亲云父为考，母 
为妣；父之考为王父，父之妣为王母；王父之考为曾祖王父，王父之妣为曾祖王 
母；曾祖王父之考为高祖王父，曾祖王父之妣为高祖王母。 
淳熙间，孝宗御书进呈，太上曰：“大哥近日笔力甚进。”按：高宗呼孝宗 
为大哥，是亦父呼其子也。俗呼兄为哥哥。《旧唐书》中有称父为哥者。后世乃 
以阿哥呼其子，古今相反如此。《广韵》云：“今呼兄为哥，唐明皇称甯王为大 
哥。”是则以之称兄为最古矣。《旧唐书·王琚传》，明皇称父睿宗为四哥。 
《棣王传》棣王称父明皇为三哥。又高齐诸王，皆呼父为兄兄，母为家家，亦呼 
为姊。 
称尊祖为宗，颇不经见。高注《吕览·音初篇》孔甲，禹后十四世，皋之父， 
发之祖，桀之宗。 
世称族属，自祖父母至兄，皆称家。弟妹以下，则云舍。其来久矣。《颜氏 
家训》云：“子孙不得称家者，轻略之也。”班固书集云：“家孙今不行也，然 
舍亦家也。”不知此义何别。 
作文用典，何常之有？但视其上下文气何如耳。即如称谓，一端称男子曰兄 
弟，称女子曰姊妹。而苟以兄弟称姊妹，则必曰女兄、女弟。然而孟子曰：“弥 
子之妻与子路之妻兄弟也。”此兄弟岂得混于男子耶？妇称婿之父母曰舅姑，婿 
称妇之父母则必曰外舅外姑。然而《礼记·坊记》曰：“婿亲迎见于舅姑，舅姑 
承子以授婿。”此舅姑岂得混于婿父母耶？父之父曰大父，母之父则必曰外大父。 
然而《汉书·娄敬传》曰：“岂曾闻外孙敢与大父亢礼哉？”此大父岂得混于己 
之祖父耶？ 
姜宸英《湛园札记》引《史记·二疏传》之“父子相随出关”，《后汉·蔡 
邕传》之“如臣父子欲相伤陷”，《晋书》之“谢安自以父子名位太重”。谓皆 
以叔侄为父子。愚按：此是古人借用简易处，因上下文已明白。固不至疑为真父 
子也。正与《孟子》之称姊妹为兄弟，《坊记》之称外舅姑为舅姑相似。 
《湛园札记》谓：“称姑者有二：一为妇于其夫之母，一为侄于其父之姊妹 
（按，此侄字姜意专属女子言之）。今以男子而称父之姊妹为姑，何以自别于妇 
人？古人称谓之间，字必有义。后人日趋便易，不悟其失，良可慨也。”愚按： 
此说非也。男女称谓必异，则父母、兄弟、姊妹、子孙之属，何以男子全无别于 
妇人耶？况《礼记》曰：“姑姊妹，女子子已嫁，而反兄弟，弗与同席而坐。” 
《左传》曰：“天子求后于诸侯，诸侯对曰：‘夫妇所生若而人，妾妇之子若而 
人，无女，而有姊妹，及姑姊妹’。则曰：‘先守某公之遗女若而人’。”是皆 
明指男子言之。其他经传称姑者甚众。若男子不得称父姊妹为姑，则当何称耶？ 
湛翁于此论之前，引《左传》无女而有姊妹及姑姊妹。疏引樊光曰：“若父之姊 
为姑姊，父之妹为姑妹”。《列女传》梁有节姑妹入火而杀其子。又《左传》季 
武子以公姑姊妻邾庶，其疏曰：“或曰是父之姊。”云云。下始断以称姑有二， 
云云。其意似谓女子但称姑，男子则当称姑姊姑妹。此又非也。夫姑姊姑妹者， 
所以别姑于吾父之长幼也。男子当别，而女子即无庸别，已非通论。况《尔雅》 
明云：“父之姊妹曰姑。”《左传》明云：“侄其从姑。”皆指男子言之，何尝 
必称姑姊姑妹耶？且古人称谓，亦有不可用之今日者。假令行文而曰：“某，吾 
姑姊也。某，吾姑妹也。”人且疑为姑女矣。今俗呼父之姊为姑妈，父之妹为小 
姑。犹古人姑姊姑妹意。而其称实男女同之。 
《辍耕录》云：“娘字当作?襄。”《说文》云：“频扰也，肥大也。”今 
乃通为妇女之称。子谓母曰娘。而世谓稳婆曰老娘。”余按稳婆称老娘，其来已 
久。常见唐宋人说部书中。俗复尊称之，呼为外婆。外婆者，俗所以称外祖母。 
盖欲其珍惜产母，如母之视女耳。而吾乡稳婆，闻呼外婆则喜，呼老娘则以为轻 
己。其实他乡郡县，称外祖母亦曰老娘。老娘即是外婆。俗尚不同，遂不知二五 
即一十矣。《慈溪厉荃辑》有《事物异名录》中以踏逐娘为稳婆异名，而引《武 
林旧事》以为据。按《武林旧事》云：“宫中有娠，则令踏逐老娘。”云云。老 
娘即是稳婆，而踏逐乃宋人方言，犹言寻觅也。此二字屡见《宋人地志》、《说 
部》诸书。竟作稳婆别号，?陋可笑。 
生产召稳婆，极当慎重。吾妇从兄朱石亭，有妹嫁洞桥楼小渊。既产子，胞 
衣已下。而稳婆以为未下也。复手探腹中，摘其肺片许以出。顷刻产母颠蹶死。 
时石亭母方在。楼氏亲见此肺云：“极似猪肺。”其后家人买肺入厨下，母见之 
即哭。石亭家遂永不食肺。探腹取胞，事本险甚。故老成人谓胞不下，可以乱发 
触产妇喉中，产妇呕则胞自下。又谓如急不得他物，可即以产盆中血水，掬入妇 
口，而使呕恶也。故稳婆须召老成，及世业者。若楼氏稳婆。其事甚惨。特记之 
以为世戒。 
古人称男子为须眉。吾尝问友人：“须为男子所独，而眉则妇女皆有之，何 
以丈夫曰须眉耶？”佥不能对。按《释名》云：“黛，代也。灭眉毛去之，以此 
画代其处也。”然后知古妇人皆灭去眉毛，故须画眉。则虽有如无，而丈夫可专 
其称矣。 
今呼宰相为中堂。《国史补》云：“宰相相呼，故曰堂老。” 
卢迈自河南簿为补阙；郑余庆自汜水簿为察院；赵宗儒自陆浑簿为右拾遗。 
三主簿并为宰相。古人不拘资格如此！今世遇主簿、典史之属，目为“夜阴天”， 
谓其有降革而无升迁。“夜阴天”者，无星也。 
尝闻诸久宦者云，最难堪是去任交代时。此时胥吏徒役，景象皆迥异寻常。 
无分升降也。《锦绣万花谷》引《九国志》云：“贾郁为仙游令，受代。有一吏 
酣。郁怒曰：‘吾当再典此邑，以惩汝辈’！吏扬言曰：‘公欲再作令，犹造铁 
船渡海。’后郁果宰旧邑。时醉吏为库吏，盗官钱数万。郁批牍，尾云：‘窃铜 
镪以润家，非因鼓铸；造铁船而渡海，不假炉锤。’决杖徒之。”氵存此辈意态， 
古今一律。谚云：“不怕官，只怕管。”信哉。 
佐贰卑杂，得数千钱，便为人判事。每鄙而哀之。然元庆为主簿，至取十钱 
二十钱。时号十钱主簿。则今时诸君，眼孔犹较大也。 
《吕览·知度篇》：“赵襄子之时，以任登为中牟令。上计言于襄子曰： 
‘中牟有士，曰胆胥。已请见之。’襄子见而以为中大夫。相国曰：‘意者君耳， 
而未之目邪！为中大夫若此其易邪？非晋国之故。’襄子曰：‘吾举登也，已耳 
而目之矣’”。按计字见《周官》，后世大计本此。而襄子此事，尤与后世保举 
之法相类。督抚以大计之年，保举贤员送入引见。既引见，不复有所考较，即以 
荐者之言为信，而官之矣，而升擢之矣。 
宋杨宣懿察之母，甚贤，能文，善教子。宣懿省试第二，报至，母大怒，曰： 
“此儿辱我如此！乃为人所压。若二郎及第时，不教人压。”却后其弟?果为状 
元。国朝乾隆六十年，乙卯科，王以钅吾中会元，报至，揭报条堂左，母命移揭 
于右，曰：“虚左，以待其兄揭状元报条耳。”既而其兄以衔，果以是年大魁天 
下。此亦可与杨母并留佳话矣。 
今学院试秀才，俗谓之考等第。《摭言》云：“天宝、开元间，有《神州等 
第录》，以记得人之盛。” 
定例，每三年学使视学将毕，举其文行优者，贡入太学，谓之优贡。浙江定 
额六人，乡试后，取各学官所举者试之学使署中。既取发榜，有正取，有备取， 
谓之草榜。乡试榜发，遇正取中有中举人者，则以备取补之。重复出榜，谓之正 
榜。向例只试一场。道光癸卯年，有入奏者，谓当与拔贡一律加试一场。第一场 
四书文二篇，第二场经解策论、五言八韵各一首。然拔贡入京朝考后，有一等、 
有二等、有御门之典。一等多以七品小京官用，二等或用知县，或用教官。其出 
身较举人为易。若优贡朝考，但有二等，不过准作贡生而已。盖上不御门，故无 
选用也。 
国家待拔贡优于优贡。于是士子亦重视拔贡。其实优贡难而拔贡易。拔贡十 
二年一举，府学贡二人，县学贡一人，即吾浙计之，凡九十四人；优贡三年一举， 
浙额六人。十二年四举，先后合计不过二十四人。且拔贡每县有之，无论其文风 
如何，必当依例选拔。若优贡则非大郡县不易得也。故小州僻县，有自开国以来 
不得科第者。而辄以拔贡、岁贡为土产。 
道光癸卯科，南海罗萝村师文俊，视学吾浙，优贡草榜正取六人。洪章伯昌 
燕第一，余第二，沈玉士熙龄第三，章采南?第四，诸葛榴生寿焘第五，金翰皋 
鹤清第六。是年，章伯、翰皋中乡举，补以余金坡銮、顾奏云成俊。其后翰皋中 
道光乙巳榜眼，采南中咸丰壬子状元，章伯中咸丰丙辰探花。草榜六人中，而鼎 
甲备焉。亦科场佳话也。 
萝村师得人之盛，为近来学使所仅见。一经赏识，多掇科第以去。其待士子， 
一番热肠。真使受者感激不尽。即以余所身受者言之，凡教官举优行于学使，必 
以苞苴。余恶之，不愿举也。师按临至宁波，岁试毕，即问府学教官：“何以不 
举徐时栋？”方雪斋成?诡对曰：“某固举之，以其患病初愈，恐连日应试不能 
支耳。”师信其言曰：“当为补举之。”及科试，凡向例当连日试者，皆改定日 
期。余凡应五试，无不间日者。始亦不觉，后闻方言，乃知试期为余而改。其曲 
体士心如此！癸卯九月，余同弟子舟时梁谒师杭州。师言迩来咳嗽大作，精力不 
支，还朝后当以病乞休。及还朝召对，圣恩优渥，由通副氵存升至工侍。师勉力 
视事，未敢告退。既而奉命相视陵寝，归后病大作，遂以病告。乙巳冬间事也。 
明年秋，江南当阅。兵部以在任诸臣名列单请旨。上顾问：“罗文俊病愈否？” 
答云：“未也。”又问：“何时可痊”？答云：“久病，恐一时难愈”。乃命周 
芝台师祖培典试浙江。撤棘后往江南。是时萝村师尚养病京邸也。丁未春，余应 
礼部试入都，师以病不接一客，而独召余至邸，慰勉甚至。余下第南归，闻师亦 
以是年夏归里。不数年，遽赴道山。痛哉！师为人真恳笃挚。在浙三载，大得士 
心。还朝以后，盛被宣庙知遇，一岁数迁。凡遇科场，无不与者。??大用，而 
以病去。天下惜之。师少年荼苦。髫时里中大疫，师家伯叔群从十余人，死亡殆 
尽，惟师及太夫人与一妹无恙耳。太夫人教师成立，故师绘《纺灯课子图》以志 
痛。丁未三月，余谒师京邸，师以是图命题。逡巡不敢下笔，至今以为恨。 
道光二十六年，丙午科，浙江乡试填榜，填至六十六名，诸公座皆小憩点心。 
监临语主试，谓浙中有郑训成者（归安人），已曾三中副车，今科得勿又在此数 
乎？及填六十七名，拆弥封传唱，正是此公，相与大笑。而第一名则嘉兴张庆荣 
叔未先生、廷济之子也（嘉庆戊午解元），时先生犹健在。时有“乡荐四科郑”、 
“秋元两世张”之谣。是年试毕，余与李莲史世濂、冯午卿?同归，舟泊越城， 
或往神词中问签。签云：“刀剑之金，利不多有。（第三句忘之矣），文光射斗。” 
余笑曰：“吾获隽矣。”诸君问故。余曰：“星家者言，壬申癸酉刀剑金，今舟 
中无此二年生者，故曰不多有。壬申癸酉既不多有，则吾甲戌自当首屈一指。而 
文光射斗四字，必是名数，岂余应中第七名耶？”后余中二十名。或曰：“斗字 
从二从十，故二十也。”神亦灵验乎哉！ 
司马郎十二试经为童子。郎监试者以朗身体壮大，疑其匿年。劾问。然则古 
时固有匿年之禁，今日就试者无不匿年。究之，甚觉无谓。吾幼时试童子，亦匿 
三年。后既达籍于部，不能追改。甚悔之。今世以试年为册年，谓填写于册也。 
吾试童子，匿三年；子舟匿二年。吾以甲戌十一月生，子舟以丙子四月生。及癸 
卯，余得优贡，子舟中乡举，并刻行卷。书履历年岁，一时未及检点，改年不改 
月，于是吾以丁丑十一月生，子舟以戊寅四月生。或见而疑之曰：“闻二君同母 
者也，天下岂有隔四月复生子者耶？”闻之不觉自笑，甚矣作伪之拙也。 
吾师程朗岑先生璋令鄞，试儒童，坐厅事，命题不翻四书。误记“仕而优” 
章上下句，以“则仕仕”三字为题。满场哗然。先生谦谢诸生，谓一行作吏，经 
学荒疏，勿罪也。乃以“铁铸错”三字为诗题，以志过。及府试日，吕仲英师口 
以两士字为首题，已冠怀居章，未冠尹士语人章。以两干字为次题，已冠公刘好 
货章，未冠太师适齐章。于是，吾乡俞西岚广文戏为联云：“程令荒疏，误记四 
书联仕仕；吕公乖巧，倒填两士作干干”。朗岑师精敏有吏才，怀抱亦极风雅， 
偶然错误，不必为先生讳也。又《论语》此两句前人往往误记，《金楼子·立言 
篇》云：“古之学者为己，今之学者为人。学而优则仕，仕而优则学。古人之风 
也。”云云。亦倒其上下句。偶读《金楼子》至此，却忆往事，漫识之（《玉篇 
·人部》仕字下，引《论语》此二句亦倒）。 
近时试官及村塾师，以“黄花如散金”命题者，官师生徒并以黄花指菊花。 
盖因菊有黄花，遂无黄花而非菊矣。按此本《张季鹰杂诗》中语。太白《送张十 
一游东吴》诗，所谓“张翰黄花句，风流五百年”者也。季鹰诗云：“暮春和气 
应，白日照园林。青条若总翠，黄花如散金。”不应三月中乃有菊花也。 
取士，舍诗赋用经术，将使学者穷经明理，以通达乎修齐治平之道。由空言 
以至实用。其法何尝不美。但必强天下万世学者，奉一先生之说以为程式。则性 
灵泊没尽矣！近世学者，但须一部高头讲章，几篇时调墨卷，便可历取科第，置 
身清要，读书真复何用哉？朱光庭疏请诸经论孟各试大义，仍须先本注疏之说。 
或注疏违圣人之意，则先驳其注疏所以违之之说，然后断以己见，及诸家之说。 
以义理通、文采优者为上；义理通、文采粗者为次；义理不通，虽有虚文，不合 
格。按果如此，则士子尚知读书穷究义理，而经学不致尽废也（明人应试之文， 
尚有纠正旧说者）。 
“君子贤其贤而亲其亲”，道光丁未会试题也。是科，余与张诗农编修庭学 
同号舍，来相商曰：“此题颇难。”余曰：“无佳文耳，题则何难之有”？曰： 
“但说贤贤亲亲，固不难，不知贤贤是说谟烈，亲亲是说统绪”。余惊问：“何 
出？”曰：“讲章如此。”余笑曰：“讲章何足道？此岂圣经贤传耶！而从之耶？” 
诗农亦然余言。然是年时文名手，往往为讲章所误，东牵西扯，至于格格不能吐 
矣。又次题为“盖有之矣我未之见也”。夫子明明说有之，而讲章必云无之。讲 
章之可恶如此！ 
前辈时文家，虽极陈腐，犹知读书。今则周、程、张、朱，尚有知者；汉、 
唐、宋、元，几不识何代矣。即使满纸典丽奥博，亦不过从经。余必读百子、金 
丹等摘本，稗贩而来，古书在今日真复何用？尝有“岁寒然后知松柏”，题文用 
“松耶？柏耶？”四字，子贡曰：“纣之不善”题文用“吾岂知纣之善否哉？” 
八字，士大夫满座皆瞠目咋舌，不知所云。或曰此必成语，或曰必怪僻子书中语。 
而不知一用《齐策》中太子建事，一用《晋语》中骊姬之言。《国语》、《国策》 
竟成僻书，可叹哉。 
城中好高髻，四方高一尺。凡整顿风教，其权必操之于上也。欲正文体，则 
必自试官始。宋嘉?初，士好新奇。僻涩语则如“狼子豹孙，林林逐逐。”怪诞 
语则如“周公怦图，禹操畚锸，傅说负版筑来筑太平之基。”及欧公知贡举，力 
惩其弊，而士风丕变（见欧公事迹）。盖主持于试官，则其教易而速也。道光季 
年，试官偶取选体文数篇，其后寻摘剽窃，人人效之。而僻涩怪诞之语，亦复不 
亚嘉?矣。时无庐陵，反谓是典博华丽。风趋而上。异哉！ 
本朝诸家核刊古书，迥胜前代。惟惩妄改之弊习，而过于泥古，亦其失也。 
又有最失者，凡孔子讳，但缺中直，是大不敬也。谨按圣讳与庙讳，同载在功令， 
俱宜避写。今刻古书，凡遇庙讳，而知改写。此尚是字同义异，固非真正称犯也。 
而古书如《庄子》、《墨子》、《吕览》，下至唐人之诗，所云孔某者，是真正 
称犯之。而可以但缺一笔乎？愚谓凡刻古书者，遇此字如邱陵之类，非正称者， 
则遵功令写作邱。其正称孔子者当尽改为某字。而欲存其旧，则于书中，第一见 
注其下云：原本直称圣讳，今悉改作某字，后仿此。如是则敬圣存古两得之矣。 
避讳之字，有可代者，有必不可代者。世盛称白香山《性习相远近赋》起句之 
“下自人，上达君，咸德以慎立，而性由习分”，以为发端之佳者。然“下自民， 
上达君。”则通。今避太宗讳云：“下自人，上达君。”则岂君非人耶？语殊害 
理！ 
......